wannaphong/clean_thaiwikipedia huggingface dataset:
# คารา (สตูดิโอ)
คารา  หรือชื่อทางการตลาดคือ สตูดิโอคารา (Studio Khara) เป็นบริษัทผลิตอนิเมะของญี่ปุ่นที่เป็นที่รู้จักจากผลงานเรื่อง  รีบิวด์ออฟอีวานเกเลียน ก่อตั้งโดย ฮิเดะอะกิ อันโนะ เมื่อเดือนพฤษภาคม พ.ศ. 2549 โดยผู้กำกับอันโนะได้แยกตัวออกมาจากไกแน็กซ์ ตัวเขาดำรงตำแหน่งประธานบริหารและหัวหน้าผู้กำกับภาพ ชื่อคารา มาจากคำในภาษากรีก χαρα ที่มีความหมายว่า "สนุก" 

 ประวัติศาสตร์ 
ผู้สนับสนุนหลักที่นำกลับมาทำงานในโปรเจ็กต์ใหม่ ได้แก่ ผู้กำกับ Kazuya Tsurumaki, ผู้ออกแบบตัวละคร Yoshiyuki Sadamoto, ผู้วาดสตอรี่บอร์ด Shinji Higuchi, ผู้แต่ง Shirō Sagisu และอนิเมเตอร์ Mahiro Maeda

ในปี 2559 Khara ฟ้อง Gainax เป็นเงิน 100 ล้านเยนสำหรับค่าสิทธิที่ค้างชำระจากข้อตกลงที่ Khara จะได้รับค่าลิขสิทธิ์จากรายได้ที่ได้รับจากผลงานและทรัพย์สินที่ผู้ก่อตั้ง Hideaki Anno เคยทำงานอยู่ คดีดังกล่าวกล่าวหาว่า Gainax จ่ายค่าลิขสิทธิ์ล่าช้าและเป็นหนี้ก้อนโตกับ Khara ซึ่งให้ยืมเงิน 100 ล้านเยนในเดือนสิงหาคม 2014 แต่ยังไม่ได้รับชำระเงินกู้

 ผลงาน 
ภาพยนตร์อนิเมะ
อีวานเกเลียน: 1.0 กำเนิดใหม่วันพิพากษา (1 กันยายน 2007) – งานผลิตแอนิเมชัน
โปเนียว ธิดาสมุทรผจญภัย (19 กรกฎาคม 2008) – ร่วมสร้าง
อีวานเกเลียน: 2.0 อุบัติการณ์วันล้างโลก (27 มิถุนายน 2009) – งานผลิตแอนิเมชัน
โมบิลสูทกันดั้มดับเบิลโอ เดอะมูฟวี่: การตื่นของผู้บุกเบิก (18 กันยายน 2010) - งานจับภาพกราฟิกส์
Ghost in the Shell: S.A.C. Solid State Society 3D (26 มีนาคม 2011) - งานลงสี
ป๊อปปี้ ฮิลล์ ร่ำร้องขอปาฏิหาริย์ (16 กรกฎาคม 2011) – ร่วมสร้าง
Kantoku Shikkaku (3 กันายน 2011) - งานผลิตแอนิเมชัน
Kyoshinhei Tokyo ni Arawaru (10 กรกฎาคม 2012) - ผลิตเอง
คู่จี๊ดชีวิตอัศจรรย์ (21 กรกฎาคม 2012) - งานอินบีทวีน
อีวานเกเลียน: 3.0 You Can (Not) Redo (17 พฤศจิกายน 2012) –  งานผลิตแอนิเมชัน
ปีกแห่งฝัน วันแห่งรัก (20 กรกฎาคม 2013) - ร่วมสร้าง
Puella Magi Madoka Magica: Rebellion (26 ตุลาคม 2013) – ร่วมสร้าง
อีวานเกเลียน: 3.0 1.0 –  งานผลิตแอนิเมชัน

 แหล่งข้อมูลอื่น
# พระวรปิตา
พระวรปิตา เป็นพระราชบิดาของพระเจ้าวรวงศาธรรมิกราช นามเดิมไม่ปรากฏ เมื่อพระหน่อแก้วกุมารสวรรคต ทางราชสำนักล้านช้างได้เลือกเจ้าวรวงศาขึ้นเป็นกษัตริย์เมื่อ พ.ศ. 2139 แต่เนื่องจากขณะนั้น เจ้าวรวงศาพระชนม์เพียง13 พรรษา จึงให้พระวรปิตาขึ้นเป็นผู้สำเร็จราชการ จนกระทั่งพระเจ้าวรวงศาพระชนม์ครบ 15 พรรษา พระวรปิตาไม่ยอมคืนอำนาจแต่ต้องการกำจัดพระเจ้าวรวงศาเพื่อเป็นกษัตริย์เสียเอง จึงเกิดรบพุ่งกับพระยาแสนหลวงที่เป็นญาติฝ่ายมารดาของพระเจ้าวรวงศา ในที่สุดได้ไกล่เกลี่ยกัน พระเจ้าวรวงศาได้ขึ้นครองราชย์ดังเดิม

ต่อมา ใน พ.ศ. 2140 พระวรวงศากับพระยาแสนหลวงยกทัพไปกวาดต้อนครัวลาวที่เชียงใหม่ที่ถูกกวาดต้อนไปแต่ครั้งพม่าตีล้านช้างกลับมา พระวรปิตาถือโอกาสนี้ก่อกบฏ โดยเมื่อทัพของพระเจ้าวรวงศาและพระยาแสนหลวงกลับมาถึงใน พ.ศ. 2142 พระวรปิตาสั่งปิดประตูเมือง ไม่ให้เข้าเมือง เกิดรบพุ่งกัน 4 เดือน พระเถระอาวุโสจึงไกล่เกลี่ยให้คืนดีกัน พระวรปิตาได้เป็นเจ้าเมืองมรุกขนครหรือนครพนม ต่อมาใน พ.ศ. 2145 พระเจ้าวรวงศายกทัพขึ้นไปหลวงพระบางเพื่อตั้งรับทัพพม่าที่เข้ามาตีไทใหญ่ พระวรปิตาก่อกบฏ ยกทัพมายึดเวียงจันทน์ พระเจ้าวรวงศาจึงให้พระยาแสนหลวงยกทัพมายึดเวียงจันทน์คืน พระวรปิตาเป็นฝ่ายแพ้หลบหนีไป ก่อนจะถูกจับตัวได้ที่เมืองปากซัน หลังจากนั้น พระวรปิตาได้ขออภัยโทษและออกบวชตลอดชีวิต 
 อ้างอิง 
 มหาบุนมี เทบสีเมือง. ความเป็นมาของชนชาติลาว เล่ม 2 อาณาจักรลาวล้านช้างตอนต้น. แปลโดย ไผท ภูธา. กทม. สุขภาพใจ. 2554. หน้า 318 - 323
หมวดหมู่:พระมหากษัตริย์ล้านช้าง
# พรรคแรงงานอินโดนีเซีย
พรรคแรงงานอินโดนีเซีย (, PBI) เป็นพรรคการเมืองในประเทศอินโดนีเซีย พรรคนี้ก่อตั้งในฐานะสหภาพการค้าระดับชาติในชื่อแนวร่วมแห่งชาติอินโดนีเซียเมื่อ 15 กันยายน พ.ศ. 2488 และหลังจากมีการประชุมใหญ่เมื่อ 9 พฤศจิกายน พ.ศ. 2488 ได้ตัดสินใจเปลี่ยนเป็นพรรคการเมืองใช้ชื่อพรรคแรงงานอินโดนีเซียEnsiklopedi umum. Yogyakarta: Yayasan Kanisius, 1977. p. 133Kahin, George McTurnan. Nationalism and Revolution in Indonesia. Studies on Southeast Asia, 35. Ithaca, NY: Cornell Southeast Asia Program, 2003. p. 161 ในช่วงแรก พรรคนี้ทำงานอย่างโดดเดี่ยว ในขณะที่ญี่ปุ่นเข้ายึดครองใน พ.ศ. 2489 เซเตียจิดซึ่งลี้ภัยไปเนเธอร์แลนด์ได้กลับมายังอินโดนีเซีย และเป็นหัวหน้าพรรค เซเตียจิดเข้ามากุมอำนาจในพรรคและมีความสัมพันธ์อันดีกับรัฐบาลซูการ์โน และมีความใกล้ชิดกับพรรคสังคมนิยมRose, Saul. Socialism in Southern Asia. London: Oxford University Press, 1959. pp. 152-153Klinken, Geert Arend van. Minorities, Modernity and the Emerging Nation: Christians in Indonesia, a Biographical Approach. Verhandelingen van het Koninklijk Instituut voor Taal-, Land- en Volkenkunde, 199. Leiden: KITLV Press, 2003. p. 193

พรรคนี้เข้าร่วมกับกลุ่มสนับสนุนรัฐบาลที่เรียก กนเซนสตราซี นาซียนนัล ที่ก่อตั้งขึ้นในเดือนพฤษภาคม พ.ศ. 2489Rose, Saul. Socialism in Southern Asia. London: Oxford University Press, 1959. p. 147 ในเดือนตุลาคม พ.ศ. 2489 รัฐบาลได้ขยายแนวร่วมออกไปเพื่อรวมผู้นำจากหลายพรรคกการเมือง แนวร่วมใหม่ที่เรียกซายับกีรีได้สนับสนุนข้อตกลงลิงกายาตีกับรัฐบาลเนเธอร์แลนด์ ซายับกีรีนี้ประกอบด้วยพรรคแรงงานอินโดนีเซีย พรรคสังคมนิยม เปซินโด และพรรคคอมมิวนิสต์อินโดนีเซียRose, Saul. Socialism in Southern Asia. London: Oxford University Press, 1959. p. 148 ต่อมาซายับกีรีเปลี่ยนชื่อเป็นแนวร่วมประชาธิปไตยประชาชนCribb, R. B. Historical Dictionary of Indonesia. Asian historical dictionaries, no. 9. Metuchen, N.J.: Scarecrow Press, 1992. pp. 151, 384

 การสลายตัว 
ในปลายเดือนสิงหาคม พ.ศ. 2491 ได้รวมพรรคแรงงานอินโดนีเซียเข้ากับพรรคคอมมิวนิสต์อินโดนีเซียSwift, Ann. The road to Madiun: the Indonesian communist uprising of 1948. Cornell Modern Indonesia Project publications, 69. 1989. p. 57 ในเดือนธันวาคม พ.ศ. 2492 กลุ่มหนึ่งของพรรคได้ออกมาปฏิเสธการรวมตัวกับพรรคคอมมิวนิสต์และก่อตั้งพรรคใหม่คือพรรคแรงงาน นำโดยอดีตหัวหน้าพรรคสังคมนิยม อิสกันดาร์ เทยาซุกมานาFeith, Herbert. The Decline of Constitutional Democracy in Indonesia. An Equinox classic Indonesia book. Jakarta [u.a.]: Equinox, 2007. p. 144
# ฟลายมีทูเดอะมูน
"ฟลายมีทูเดอะมูน" (Fly Me to the Moon) หรืออีกชื่อคือ "อินอะเธอร์เวิร์ด" (In Other Words) เป็นเพลงสากลอมตะ ออกซิงเกิลครั้งแรกในปี ค.ศ. 1954 โดย เคย์ บัลลาร์ด หลังจากนั้นก็ถูกนำมาบันทึกเสียงโดยใส่ทำนองแนวแจ็สอยู่หลายต่อหลายครั้ง จนในที่สุดก็กลายเป็นเพลงในวัฒนธรรมสมัยนิยม โดยฉบับที่นิยมที่สุดคือฉบับที่ร้องโดย แฟรงก์ ซินาตรา ในปี 1964

ในปี 1999 หอเกียรติยศนักแต่งเพลงสหรัฐอเมริหา ได้ยกให้เพลงฟลายมีทูเดอะมูน เป็น "เพลงค้างฟ้า" (Towering song) นอกจากนี้ เพลงฟลายมีทูเดอะมูน ยังถูกเปิดระหว่างปฏิบัติการอะพอลโล 10 ขององค์การนาซาในขณะที่กำลังโคจรรอบดวงจันทร์ ต่อมาในปฏิบัติการอะพอลโล 11 บัสซ์ อัลดริน นักบินอวกาศได้เปิดเพลงฟลายมีทูเดอะมูน ฉบับแฟรงก์ ซินาตรา จากเครื่องเล่นเพลงพกพาระหว่างที่เขาลงไปเหยียบผิวดวงจันทร์ นับเป็นบทเพลงแรกของมนุษยชาติที่ถูกได้ยินบนดวงจันทร์

แหล่งข้อมูลอื่น
 
 ASCAP Foundation: Bart Howard Provides A Musical Gift
# ทางหลวงตริภูวัน
thumb|โค้งแห่งหนึ่งบนทางหลวง
ทางหลวงตริภูวัน (,) เชื่อมต่อระหว่างชานกรุงกาฐมาณฑุ กับเมือง Birganj และ Raxaul บนพรมแดนเนปาล-อินเดีย โดยจะเชื่อมต่อกับทางหลวงแผ่นดินหมายเลข 28 และ 28A ที่เมืองลัคเนา ประเทศอินเดีย

 ประวัติ 
ชื่ออย่างไม่เป็นทางการคือ บายโรด  ทางหลวงตริภูวันเป็นทางหลวงสายแรกของประเทศเนปาล เชื่อมต่อระหว่างเมือง Naubise (ห่างจากาฐมาณฑุ 25 กิโลเมตร) กับพรมแดนเนปาล-อินเดีย ทั้งทางหลวงตริภูวันและท่าอากาศยานนานาชาติตริภูวัน ต่างก็ตั้งชื่อเพื่อเป็นการสรรเสริญสมเด็จพระเจ้าตริภูวันแห่งเนปาล

การก่อสร้างเสร็จสิ้นในปี ค.ศ. 1956 เป็นถนนสายแรกที่เชื่อมกับอินเดีย ในปี ค.ศ. 1959 เปิดให้บริการรถโดยสารประจำทางบนทางหลวง ดำเนินการโดยการบริการการขนส่งเนปาล เส้นทางรถโดยสารสิ้นสุดที่เมือง  Amlekhganj ซึ่งสามารถต่อรถไฟไปยังเมือง Birgunj และ Raxaul ได้

ก่อนสร้างทางหลวงสายนี้ขึ้น นักเดินทางจำเป็นต้องการใช้เส้นทางผ่านไปยังเมือง Kulekhani, Chitlang, Chandragiri Pass และ Thankot

 เส้นทาง 
เส้นทางจะผ่านเข้าไปในภูมิภาค Terai หลังจากนั้นจะลัดเลาะไปตามภูเขา Sivalik Hills ทางเหนือของเมือง Hetauda ระยะทางรวมทั้งสิ้น  ที่เมือง Naubise ทางหลวงตริภูวัน จะไปสิ้นสุดที่แยกทางหลวง Prithvi

ที่หมู่บ้าน Daman จะมีจุดชมวิวเทือกเขาหิมาลัย ซึ่งจะเห็นได้ตั้งแต่ยอดเขา Dhaulagiri ทางตะวันตก ไปจนถึงยอดเขาเอเวอเรสต์ทางตะวันออก

เมือง Hetauda เป็นจุดรวมของทางหลวง Mahendra และทางหลวงตริภูวัน
# วัดบพิตรพิมุขวรวิหาร
วัดบพิตรพิมุข เป็นพระอารามหลวงชั้นโท ชนิด วรวิหาร ตั้งอยู่ที่เลขที่ 266 ถนนจักรวรรดิ แขวง จักรวรรดิ เขตสัมพันธวงศ์ กรุงเทพมหานคร

- วัดบพิตรพิมุขวรวิหาร เดิมมีชื่อว่า วัดเชิงเลน หรือ วัดตีนเลน มีมาตั้งแต่สมัยกรุงศรีอยุธยา จนกระทั่งในรัชสมัยพระบาทสมเด็จพระพุทธยอดฟ้าจุฬาโลกมหาราช ประมาณ พ.ศ.2328 สมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กรมพระราชวังบวรสถานพิมุข (วังหลัง) พระราชนัดดา ได้ทรงบูรณปฏิสังขรณ์ใหม่แล้วถวายเป็นพระอารามหลวงแด่พระบาทสมเด็จพระพุทธยอดฟ้าจุฬาโลกมหาราช พระองค์ได้ทรงพระราชทานนามวัดนี้ว่า "วัดบพิตรพิมุข" เพื่อเป็นอนุสรณ์แด่กรมพระราชวังบวรสถานพิมุขพระองค์นี้

- วัดบพิตรพิมุขได้รับการสมโภช พร้อมกับการสมโภชพระมหานคร สมโภชวัดพระศรีรัตนศาสดาราม และสมโภชอารามอื่น ๆ แต่เนื่องจากอิฐและปูนหายากทั้งยังต้องนำมาใช้ในการสร้างพระนคร และพระราชวังที่สำคัญกว่าก็ยังไม่เพียงพอ ปรากฏว่าถาวรวัตถุที่ได้รับการบูรณะปฏิสังขรณ์ครั้งนั้นอยู่ได้ไม่นานต้องรื้อแก้ไขและสร้างใหม่ทั้งหมดในรัชกาลที่ ๓

 คลังภาพ
# ดอกไม้ใต้เมฆ
ดอกไม้ใต้เมฆ  เป็นละครแนว  โรแมนติก - ดราม่า - แอ็กชั่น - คอมเมดี   นำมาสร้างเป็นละครโทรทัศน์ทาง สถานีโทรทัศน์ไทยทีวีสีช่อง 3 สร้างโดย  บริษัท เป่า จิน จง บทประพันธ์โดย สิริพิรี (ปรียานุช ปานประดับ) บทโทรทัศน์โดย ณ รัก สราญอารมณ์ กำกับการแสดงโดย นพพล โกมารชุน, ราชิต กุศลคูณสิริ นำแสดงโดย เด่นคุณ งามเนตร มทิรา ตันติประสุต พริมา พันธุ์เจริญ ออกอากาศทุกวันศุกร์ เวลา 20.00 - 20.15 น. และรับชมต่อเนื่องในเวลา 20.55 - 23.10 น. และเสาร์–อาทิตย์ เวลา 20.15 - 22.45 น. เริ่มตอนแรกวันที่ 27 ธันวาคม พ.ศ. 2558 - 31 มกราคม พ.ศ. 2559 ค่ายเป่า จิน จง นำทีมนักแสดงบวงสรวง ดอกไม้ใต้เมฆ

 เรื่องย่อ 
เกิดกบฏขึ้นในวังใต้เมฆ แห่งแคว้นเวียงพะเนิน เจ้าชายธาวิณดรณสกลสิทธิ์ เจ้าชายรัชทายาทของเจ้าสัตยาสกลสิทธิ์ ต้องหนีการตามล่าของสามนายพลโหด ภูผา อินทรี และขุนพล โดยมีองครักษ์ กามิน และลูกชาย แทน พาหนีข้ามแดน ธาวินต้องปกปิดฐานะที่แท้จริง มาซ่อนตัวอยู่ในประเทศไทย

 นักแสดง 
 บทบาท  นักแสดง  เจ้าชายธาวินดรณ / ธาวิน (วิน)    เด่นคุณ งามเนตร เหมยเหมย / เมญ่า  มทิรา ตันติประสุต จำปา   พริมา พันธุ์เจริญ ลีโอ  เชตชวิน ชูประทุม อาหยาง  วัทธิกร เพิ่มทรัพย์หิรัญ หมิง  การัญชิดา คุ้มสุวรรณ โชคนำชัย / เฮียโชค    จาตุรงค์ มกจ๊ก ระมิงค์เมือง  พิมพ์พรรณ ชลายนคุปต์ บูรพาสมิง  ศรุต วิจิตรานนท์ นายพลอินทรี  นพพล โกมารชุน นายพลกามิน  ธนา สินประสาธน์ แทน  ชลัฏ ณ สงขลา เสี่ยอ๊อด  อนันต์ บุนนาค เอกเอื้อ  ฝันดี จรรยาธนากร เกรียงเพชร   สุทธิพงษ์ วัฒนจัง ลันตา  ดารณีนุช ปสุตนาวิน ไข่มุก  สุมณทิพย์ เหลืองอุทัย เจ๊ง้อ  ไปรมา รัชตะ คิมมี่   บริบูรณ์ จันทร์เรือง สุ่น  ธีระพล หอมจม ตันหยง  มนสิชา เกิดโกสุม หลักชัย  พีรกันต์ เกียรติ์วรสกุล จิณห์   สิรภพ สมผล มินนี่  นันญ์จีรา หาญวุฒินานนท์   ธนา ศรีสุข  นฤมาศ สงวนผลไพโรจน์ พรีน  นัดดาภรณ์ นิวาตวงศ์ นักแสดงรับเชิญ เจ้าสัตยาสกลสิทธิ์  ธีรพงศ์ เหลียวรักวงศ์ นายพลภูผา  อนุวัฒน์ นิวาตวงศ์ ดาราเลิศ  ปนัดดา วงศ์ผู้ดี นายพลขุนพล  กลศ อัทธเสรี นายพลสมชาติ  ธวัชวงศ์ ปิยะเกศิน ตาสุข  ไกรลาศ เกรียงไกร ยายพร  ณัฐนี สิทธิสมาน ครูนกกระจิบ   นนทิยา จิวบางป่า ครูอะตอม   สุธีศักดิ์ ภักดีเทวา

 เพลงประกอบละคร 
 เพลง เอื้อมไม่ถึง (เพลงเปิดเรื่อง) ขับร้องโดย  เด่นคุณ งามเนตร
 เพลง ไม่มีเธอ ฉันไม่มีใคร (เพลงปิดเรื่อง) ขับร้องโดย ตีน่า พิมพ์รดาภา ไรท์
 เพลง รัวรัว ขับร้องโดย แยม มทิรา
 เพลง เปิดใจฉันก่อน ขับร้องโดย ขวัญ เชตชวิน
 เพลง มารักให้เข้าใจ ขับร้องโดย แยม มทิรา & ขวัญ เชตชวิน
 เพลง I'm so lonely ขับร้องโดย ขวัญ เชตชวิน

 การออกอากาศในต่างประเทศ 
 ประเทศกัมพูชา สถานีโทรทัศน์ช่องพีเอ็นเอ็น (2560) 21:00 MON - WED (เริ่มตอนแรก วันที่   2560)
# จูบ (เพลงประกอบละคร)
"จูบ" เป็นเพลงประกอบละครโทรทัศน์เรื่อง หนึ่งในทรวง ขับร้องโดย จิรายุ ตั้งศรีสุข และ อุรัสยา เสปอร์บันด์ ออกอากาศทาง ไทยทีวีสีช่อง 3 ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส เป็นการจับไมค์ร้องเพลงร่วมกันครั้งแรกของ เจมส์ และ ญาญ่า เป็นการประสานสองพลังเสียง ระหว่างหนึ่งเสียงนุ่มอบอุ่น และหนึ่งเสียงใสซึ้ง ฟินเวอร์! MV เพลง จูบ จากละคร หนึ่งในทรวง ญาญ่า-เจมส์จิ เคมีเป๊ะ

มิวสิกวีดิโอเพลง "จูบ" เผยแพร่ครั้งแรกในวันที่ 28 เมษายน พ.ศ. 2558 โดยเนื้อหาเพลงเล่าถึง เวลานึกถึงรอยจูบใครสักคนจะทำให้เรามีอารม­ณ์เขินๆ หวิวๆ เพราะไม่สามารถเอาภาพนั้นออกจากความคิดได้ แม้จะเป็นเพลงย้อนยุค แต่ยังคงมีความร่วมสมัยที่วัยหนุ่มสาวสามา­รถฟังได้ จูบ Ost.หนึ่งในทรวง | เจมส์ จิรายุ & ญาญ่า อุรัสยา | Official MV

เพลง จูบ ได้มีสังกัดรอง อาทิ ช่อง 3 เอชดี จีเอ็มเอ็ม แกรมมี่ ช่องวัน 31 จีเอ็มเอ็ม 25 แอ็กซ์ แชนแนล แบงแชนแนล ในรายการ ไฟว์ไลฟ์

 การตอบรับ 
เพลง "จูบ" ติดอันดับที่ 8 จากการจัดอันดับของ ไอทูนส์สโตร์ไทยแลนด์ ท็อปชาร์ต หรือ ไอทูนส์ ในหัวข้อ 100 เพลงที่คนไทยโหลดมากที่สุดบน iTunes Thais ประจำวันที่ 30 เมษายน พ.ศ. 2558 

 ชาร์ต 
ชาร์ต (พ.ศ. 2558)อันดับสูงสุด ไอทูนส์สโตร์ไทยแลนด์ ท็อปชาร์ต iTunes store ประจำวันที่ 30 เมษายน 25588

 เพลงอื่นที่เกี่ยวข้อง 
 เพลง หนึ่งเดียวคือเธอ - ขับร้องโดย จิรายุ ตั้งศรีสุข หนึ่งเดียวคือเธอ ศิลปิน เจมส์ จิรายุ (เพลงประกอบละครหนึ่งในทรวง)
 เพลง หนึ่งเดียวคือเธอ - ขับร้องโดย One Voice หนึ่งเดียวคือเธอ (A Cappella) (เพลงประกอบละครหนึ่งในทรวง)
 เพลง ปลายทาง - ขับร้องโดย เมย์ ฝนพา (The Voice Thailand) ปลายทาง (เพลงประกอบละครหนึ่งในทรวง)
# พรมมิ
พรมมิ  เป็นพืชอายุหลายปี อยู่ในวงศ์เทียนเกล็ดหอย (Plantaginaceae) พบขึ้นตามริมน้ำและที่ชื้นแฉะทั่วไป

 ลักษณะทางพฤกษศาสตร์ 
พรมมิเป็นพืชขนาดเล็ก ลำต้นเลื้อยไปตามพื้นดินที่มีความชุ่มชื้นหรือมีน้ำขัง ลำต้นเกลี้ยง อวบน้ำ ใบเป็นใบเดี่ยวรูปไข่กลับ ออกตรงข้ามกันแบบเป็นคู่ ไม่มีก้านใบ ขอบใบเรียบ ดอกเป็นดอกเดี่ยวสมบูรณ์เพศ ออกตามซอกใบ สีม่วงอ่อน กลีบเลี้ยงมี 5 กลีบ โคนติดกันเป็นรูปกรวย กลีบดอกเชื่อมติดกันเป็นหลอด ปลายแยกเป็น 5 แฉก เกสรตัวผู้มี 4 อัน รังไข่มี 2 ช่อง ผลเป็นผลแห้ง แตกได้คำอธิบาย ตำราพระโอสถพระนารายณ์, ชยันต์ พิเชียรสุนทร และคณะ, หน้า 479-480, พ.ศ. 2544, สำนักพิมพ์อมรินทร์ กรุงเทพฯ

 ประโยชน์ 
ในพรมมิมีสารสำคัญในกลุ่มแอลคาลอยด์ เช่น บรามิน (brahmine), นิโคติน และสารกลุ่มซาโปนิน มีคุณสมบัติช่วยในการเรียนรู้และจดจำอภ.ผุดแคปซูลสมุนไพร 'พรมมิ' บำรุงสมองช่วยจำ ช่วยลดอาการวิตกกังวล ลดอาการซึมเศร้าAntidepressant activity of standardized extract of Bacopa monniera in experimental models of depression in rats. และต้านอาการชักAnticonvulsant potential of commonly practiced formulations of Brahmi (Bacopa monnieri Linn.) in Wistar rats

ในทางการแพทย์แผนไทย พรมมิทั้งต้นมีรสเย็นหวาน ช่วยบำรุงประสาท แก้ลมบ้าหมู แก้ไข้ แก้ร้อนในกระหายน้ำ ขับปัสสาวะ ขับพยาธิ ขับเสมหะ แก้หืด และบำรุงหัวใจ ส่วนการแพทย์อายุรเวท ระบุว่า พรมมิมีรสขมหวาน ใช้เป็นยาเย็น มีฤทธิ์ทำให้สงบ ลดอาการผิดปกติทางสมอง เสริมสร้างการทำงานของสมอง เสริมสร้างระบบประสาท ช่วยในการเผาผลาญอาหาร ช่วยในการนอนหลับ และช่วยรักษาผิวพรรณพรมมิ สมุนไพรเพื่อสุขภาพสมอง โดย ชาญชัย สาดแสงจันทร์
# กรดน้ำ
กรดน้ำ  หรือ หญ้าปีกแมลงวัน เป็นพืชในวงศ์เทียนเกล็ดหอย (Plantaginaceae) พบได้ทั่วไปตามริมน้ำหรือที่ชื้นแฉะ

 ลักษณะทางพฤกษศาสตร์ 
กรดน้ำเป็นไม้ล้มลุกขนาดเล็ก ลำต้นสูงราว 1 เมตร มีอายุ 1–2 ปี ใบเป็นใบเดี่ยวขนาดเล็ก ออกเวียนตรงข้ามต้นและกิ่ง ทรงรีแก้มหอก โคนใบสอบ ปลายแหลม ใบกว้าง 1–2 เซนติเมตร ยาว 3–5 เซนติเมตร ขอบหยักเป็นฟันเลื่อย ดอกออกเป็นช่อเดี่ยวตามซอกใบ ดอกเล็ก เมื่อบานสีขาว มีกลีบเลี้ยงและกลีบดอกอย่างละ 4 กลีบ ตรงกลางมีเกสรตัวผู้ 4 อัน ผลค่อนข้างกลม ด้านในมีเมล็ดเล็กจำนวนมาก

 ประโยชน์ 
กรดน้ำใช้รักษาโรคเบาหวานและต้านอนุมูลอิสระได้ นอกจากนี้ ยังใช้แก้ไข้ รักษาโรคแผลในกระเพาะอาหารและมาลาเรีย ในการแพทย์แผนไทย ใบของกรดน้ำใช้ขับระดูขาว แก้ไอ ลดไข้ บำรุงธาตุ แก้ปวดฟัน และหลอดลมอักเสบ ลำต้น ใช้ลดอาการเป็นหัด คอเจ็บ จุกเสียด อาเจียน แก้ไอ ลดไข้ ท้องเดิน ท้องเสีย ปวดท้อง ลำไส้อักเสบ แก้ผื่นคัน แก้ขัดเบา แก้ขาบวมจากการเป็นเหน็บชาและลดอาการบวมน้ำจากปัสสาวะ และราก ใช้เป็นยาขับปัสสาวะ ลดไข้และแก้ปวดศีรษะ
# มะเขือขม
มะเขือขม หรือมะเขือเอธิโอเปีย  ภาษากะเหรี่ยงเรียก สะกอข่าป่าล่ะ สะกอค่าซ่า หรือสะกอข่า เป็นไม้พุ่ม ลำต้นกิ่งก้านเกลี้ยง ใบเดี่ยว ขอบใบหยัก ผิวใบเป็นคลื่น ดอกช่อ ดอกย่อยเป็นดอกสมบูรณ์เพศ กลีบดอกสีขาว ผลมีแนวหยักตื้นตามยาวรอบผล แก่แล้วเป็นสีส้มแดง ผิวเป็นมัน พบในเขตร้อนของเอเชียและแอฟริกา

ผลรับประทานสดหรือต้มกินกับน้ำพริก มีรสขมขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม ใบรับประทานได้ ผลสุกที่แก่เป็นสีเหลืองมีแคโรทีนสูง
อ้างอิง

แหล่งข้อมูลอื่น
Cultivars list with descriptions
Ethiopian Plant Names 
Information from AVRDC-Regional Center for Africa 
 Solanum aethiopicum L. on Solanaceae Source - Specimens and a full list of scientific synonyms.
หมวดหมู่:สกุลมะเขือ
หมวดหมู่:พืชที่รับประทานได้
# ฝ่าแป้ง
ฝ่าแป้ง ดับยาง หรือฉับแป้ง  ภาษากะเหรี่ยงเรียกสะกอปรื๋อ เป็นไม้พุ่ม ลำต้นและกิ่งก้านที่ยังอ่อนมีขนหนาแน่น ใบเดี่ยว ผิวใบด้านบนและด้านล่างมีขนหนาแน่น ดอกช่อ ก้านช่อดอกมีขนหนาแน่น กลีบดอกเป็นสีขาว ผลอ่อนสีเขียวอ่อน ผิวเป็นมัน เมื่อแก่เป็นสีม่วงดำหรือสีดำ เป็นพืชท้องถิ่นในอเมริกาเหนือและอเมริกาใต้ แล้วจึงแพร่กระจายไปยังส่วนต่างๆของโลก

ใบใช้ขยำแล้วล้างทำความสะอาดจานชาม เพราะมียางลื่นมือขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม   เปลือกใช้รักษาโรคผิวหนัง ใบพอกแผล แก้น้ำร้อนลวก จรัญ มากน้อย และปรัชญา ศรีสง่า. พรรณไม้เมืองไทย: พันธุ์ไม้เขาหินปูนภาคกลาง. เชียงใหม่: องค์การสวนพฤกษศาสตร์. 2553.หน้า 95
# จอห์น เคร์รี
จอห์น ฟอบส์ เคร์รี (เกิด 11 ธันวาคม ค.ศ. 1943) เป็นนักการเมืองชาวอเมริกัน ปัจจุบันดำรงตำแหน่งผู้แทนพิเศษประธานาธิบดีสหรัฐด้านสภาพภูมิอากาศ อดีตรัฐมนตรีว่าการกระทรวงการต่างประเทศสหรัฐอเมริกา คนที่ 66 อดีตสมาชิกวุฒิสภาสหรัฐจากรัฐแมสซาชูเซตส์ โดยดำรงตำแหน่งประธานคณะกรรมาธิการความสัมพันธ์ระหว่างประเทศของวุฒิสภา นอกจากนี้ เขายังเคยเป็นผู้ท้าชิงตำแหน่งประธานาธิบดีสหรัฐอเมริกาคนที่ 43 ในการเลือกตั้งประธานาธิบดีสหรัฐอเมริกา พ.ศ. 2547

เคร์รีเกิดที่เมืองออโรรา ในรัฐโคโลราโด และเข้าเรียนในโรงเรียนประจำในรัฐแมสซาชูเซตส์และรัฐนิวแฮมป์เชียร์ เขาจบการศึกษาจากมหาวิทยาลัยเยลเมื่อ พ.ศ. 2509 ในสาขารัฐศาสตร์ ซึ่งในปีเดียวกันนี้เอง เคร์รีได้เข้าเป็นทหารในกองทัพเรือสหรัฐในฐานะกำลังพลสำรอง ในปีต่อมาเขาถูกส่งไปปฏิบัติการในสงครามเวียดนาม เป็นเวลา 4 เดือน โดยเขาเป็นหัวหน้าหน่วยเรือเร็ว ภายหลังกลับมายังสหรัฐ เขาได้เข้าร่วมกับกลุ่ม "ทหารผ่านศึกเวียดนามไม่เอาสงคราม" ซึ่งเขาดำรงตำแหน่งโฆษกของกลุ่มและคอยปราศัยต่อต้านการทำสงครามในเวียดนาม 

ภายหลังจากจบการศึกษาระดับปริญญาเอกด้านกฎหมาย จากวิทยาลัยกฎหมายบอสตัน เครร์รีได้เข้าทำงานเป็นผู้ช่วยอัยการประจำเขต และต่อมาได้ดำรงตำแหน่งรองผู้ว่าการรัฐแมสซาชูเซตส์ ต่อมาเขาได้รับเลือกเป็นสมาชิกวุฒิสภาสหรัฐใน พ.ศ. 2528 และดำรงตำแหน่งนี้ติดต่อกันถึง 6 วาระ

ในช่วงหาเสียงการเลือกตั้งประธานาธิบดีสหรัฐอเมริกา พ.ศ. 2547 เขาได้โจมตีนโยบายสงครามอิรักของจอร์จ ดับเบิลยู. บุช ต่อมาใน พ.ศ. 2552 เขาได้ดำรงตำแหน่งประธานคณะกรรมาธิการความสัมพันธ์ระหว่างประเทศของวุฒิสภาจนกระทั่งเขาได้รับการทาบทามจากประธานาธิบดี บารัคโอ บามา ในการเข้ารับตำแหน่งรัฐมนตรีว่าการกระทรวงการต่างประเทศสหรัฐ ต่อจากนางฮิลลารี คลินตัน

 แหล่งข้อมูลอื่น
# วอลเลย์บอลในลูโซโฟนีเกมส์ 2009
วอลเลย์บอลในลูโซโฟนีเกมส์ 2009 การแข่งขันจัดขึ้นในลิสบอน, ประเทศโปรตุเกส ระหว่างวันที่ 10–12 กรกฎาคม ค.ศ. 2006 (พ.ศ. 2552)

สรุปตารางเหรียญ
อันดับประเทศ   รวม 1   2   -  - 2 2    -  2 -  2 3    -  -  11    -  - 1  1  รวม   2   2   2   6 

ประเภททีมชาย
รอบรองชนะเลิศ
1 - 30 - 3

สรุปตารางเหรียญประเภททีมชาย
อันดับประเทศ   รวม 1   1   - -  1 2    -  1  - 1 3    -  -  11   รวม  1  1  1  3 

ประเภททีมหญิง
รอบพบกันหมด
RankTeamPldWLGFGAGD1 2 2  0  60 6 2 2 1  1  33 0  3 2 0  2 0 6 -6 

0 – 33 – 00 – 3

สรุปตารางเหรียญประเภททีมหญิง
อันดับประเทศ   รวม 1   1   - -  1 2    -  1  - 1 3    -  -  11   รวม 1  1  1  3 

ดูเพิ่ม
 ลูโซโฟนีเกมส์
 ลูโซโฟนีเกมส์ 2009
# สบู่แดง
สบู่แดง  หรือ ละหุ่งแดง หรือ สบู่เลือด'ว่านสบู่เลือด' รักษามะเร็ง เป็นไม้ประดับในวงศ์ยางพารา (Euphorbiaceae) มีถิ่นกำเนิดในอเมริกากลาง

 ลักษณะทางพฤกษศาสตร์ 
สบู่แดงเป็นไม้พุ่มสูง 1-2 เมตร แตกกิ่งก้านจากโคนต้น ลำต้นและกิ่งมีขนสีทองปกคลุมหนาแน่น ทุกส่วนของต้นมียางขาว ใบเดี่ยวเรียงสลับรูปฝ่ามือ ขอบใบเว้าลึก 3-5 แฉก ใบอ่อนสีแดงอมม่วง เมื่อแก่เปลี่ยนเป็นสีเขียวอมแดง ก้านใบสีแดง ช่อดอกเชิงลดหลั่นออกที่ปลายกิ่ง ดอกย่อยสีแดงเข้ม ดอกตัวผู้และดอกตัวเมียอยู่บนต้นเดียวกัน กลีบเลี้ยง 5 กลีบ แต่ละช่อย่อยมีดอกตัวเมีย 1 ดอก ที่เหลือเป็นดอกตัวผู้ ผลค่อนข้างกลม มี 3 พู เมื่อแก่แตกได้ มี 3 เมล็ดE-Herbarium (eherb) - ข้อมูลของ สบู่แดง ละหุ่งแดง ขยายพันธุ์ด้วยการเพาะเมล็ดหรือปักชำJatropha gossypifolia L. - Thai Biodiversity

 ความเป็นพิษ 
เมล็ดสบู่แดงมีโปรตีนเป็นพิษ คือ เซอร์ซิน (curcin) และน้ำมันจากเมล็ดมีฤทธิ์เป็นยาถ่ายJatropha gossypifolia - Globinmed หากรับประทานเข้าไป จะมีผลต่อระบบทางเดินอาหาร ทำให้คลื่นไส้อาเจียน ท้องเดิน ปวดท้อง อ่อนเพลีย จุกเสียด กระหายน้ำ ปวดศีรษะ อาจถ่ายเป็นเลือด ความดันเลือดต่ำ อัมพาต ผิวหนังแดง ชัก ม่านตาขยาย และสั่น น้ำยางมีฤทธิ์ระคายเคืองต่อผิวหนัง ทำให้คัน ปวดแสบปวดร้อน อักเสบบวม พองเป็นตุ่มน้ำใส หากถูกตา จะทำให้ตาอักเสบ อาจทำให้ตาบอดชั่วคราวหรือถาวรสบู่ดำ และ สบู่เลือด - สำนักงานข้อมูลสมุนไพร

 ประโยชน์ 
สบู่แดงมีคุณสมบัติหลายอย่างในทางเภสัชวิทยา เช่น ช่วยลดความดันโลหิต ต้านเชื้อจุลินทรีย์ และเป็นยาระงับปวดJatropha gossypiifolia L. (Euphorbiaceae): A Review of Traditional Uses, Phytochemistry, Pharmacology, and Toxicology of This Medicinal Plant น้ำยางจากลำต้นใช้ห้ามเลือดได้Use of Jatropha gossypifolia stem latex as a haemostatic agent: how safe is it? ใบใช้ต้มกินแก้ปวดท้อง ลดไข้สบู่แดง : Jatropha gossypifolia L. - องค์การสวนพฤกษศาสตร์ และใช้ย้อมสีได้สบู่แดง -- กรมหม่อนไหม กระทรวงเกษตรและสหกรณ์ นอกจากนี้ สารสกัดจากใบแก่ของสบู่แดงยังใช้เป็นยาฆ่าแมลงได้Insecticidal activity of Jatropha gossypifolia L. (Euphorbiaceae) and Cleome viscosa L. (Capparidacae) on Spodoptera litura (Lepidoptera: Noctuidae).
# พฤษภาคม พ.ศ. 2558
พฤษภาคม พ.ศ. 2558 เป็นเดือนที่ 5 ของปี พ.ศ. 2558 วันแรกของเดือนเป็นวันศุกร์ และวันสุดท้ายของเดือนเป็นวันอาทิตย์
 สถานีย่อย:เหตุการณ์ปัจจุบัน
# เจ้าองค์หล่อ
เจ้าองค์หล่อ เป็นพระราชโอรสของพระนางสุมังคลา ไม่ปรากฏบิดา มีศักดิ์เป็นหลานตาของพระเจ้าสุริยวงศาธรรมิกราช เมื่อพระเจ้าสุริยวงศาธรรมิกราชสวรรคต มีผู้พาพระองค์ไปหลบซ่อนที่เมืองพานพูชน ซึ่งอยู่ที่รอยต่อระหว่างอุดรธานีและสกลนครในปัจจุบัน หลังจากที่พระนางสุมังคลา พระมารดาหนีออกจากเวียงจันทน์ไปแล้ว ได้มีขุนนางเข้ามาสวามิภักดิ์กับพระองค์มากขึ้น และได้ยกทัพไปกำจัดพระยาเมืองจันได้สำเร็จ พระองค์ได้ครองราชย์เมื่อ พ.ศ. 2239 ขณะมีพระชนมายุราว 4 พรรษา ครองราชย์สมบัติได้ 4 ปีก็ถูกเจ้านันทราชยกทัพมาตีเวียงจันทน์ จับพระองค์ประหารชีวิตเมื่อ พ.ศ. 2242 เจ้านันทราชจึงขึ้นครองราชสมบัติต่อมา 
 อ้างอิง 
 มหาบุนมี เทบสีเมือง. ความเป็นมาของชนชาติลาว เล่ม 2 อาณาจักรลาวล้านช้างตอนต้น. แปลโดย ไผท ภูธา. กทม. สุขภาพใจ. 2554. หน้า 353
# กอดหน่อยได้ไหม
"กอดหน่อยได้ไหม" เป็นซิงเกิลในปี พ.ศ. 2554 ของ พลพล พลกองเส็ง และถูกรวมอยู่ในอัลบั้มของ Soundtrack of Life เพลงประกอบชีวิต ประพันธ์เนื้อร้องโดย พยัต ภูวิชัย ทำนองโดย พยัต ภูวิชัย, นันทพงศ์ ทศพร และเรียบเรียงโดย นันทพงศ์ ทศพร ออกจำหน่ายในวันที่ 12 ตุลาคม พ.ศ. 2554 สังกัดค่ายเพลงจีนี่เรคอร์ดส ในเครือจีเอ็มเอ็ม แกรมมี่

ส่วนมิวสิกวิดีโอเพลงนี้เผยแพร่เมื่อวันที่ 25 ตุลาคม พ.ศ. 2554 แสดงโดย ไนซ์-นิธิดล ป้อมสุวรรณ และ น้ำ-เพ็ญรญา วิชาชูเชิด เนื้อหาในมิวสิกวีดิโอนี้ เป็นเรื่องราวของคู่รักต่างอาชีพ ฝ่ายชายเป็นทหาร และฝ่ายหญิงเป็นแอร์โฮสเตส โดยขอขยี้อารมณ์เหงาด้วยการสมมติให้ฝ่ายชายต้องไปประจำการที่ชายแดนใต้ ทำให้ยากต่อการติดต่อและทำให้รู้สึกคิดถึงกัน'พลพล' ส่งเพลงซึ้ง'กอดหน่อยได้ไหม' 

 การตอบรับ 
 ชาร์ต 
ชาร์ต (พ.ศ. 2555)อันดับสูงสุดอีเอฟเอ็ม ชาร์ต 94 ท็อป แอรเพลย์EFM Chart 22Jan5535
# อัลยะอ์กูบทาวเวอร์
อัลยะอ์กูบทาวเวอร์  คือตึกระฟ้าแห่งหนึ่ง สูง 328 เมตร (1,076 ฟุต) บนถนนเชคซัยยิด ในนครดูไบ สหรัฐอาหรับเอมิเรตส์ ตัวอาคารสร้างเสร็จถึงยอดใน ค.ศ. 2010 และเปิดให้บริการใน ค.ศ. 2013 มีความสูง 69 ชั้น ประกอบด้วยโรงแรมที่มีห้องพัก 224 ห้อง

การออกแบบอาคารได้รับแรงบันดาลใจจากหอเอลิซาเบท หรือที่รู้จักกันทั่วไปในชื่อบิกเบน ในกรุงลอนดอน สหราชอาณาจักร อย่างไรก็ตาม ไม่มีหน้าปัดนาฬิกาในปัจจุบันบนอัลยะอ์กูบทาวเวอร์

ดูเพิ่ม
 ตึกระฟ้า
 รายชื่อตึกที่สูงที่สุดในโลก
# เจ้านันทราช
เจ้านันทราช เป็นพระโอรสของเจ้าปุ เอกสารบางเเหล่งกล่าวว่าเจ้าปุคือคนเดียวกับเจ้าเเก้วมงคล ปฐมบรรพบุรุษลาวอีสานเจ้าผู้ครองเมืองท่งศรีภูมิพระองค์เเรก ซึ่งพระเจ้าสุริยวงศาธรรมิกราชส่งไปครองเมืองด่านซ้าย ต่อมา พระองค์ได้มาเป็นเจ้าเมืองมรุกขนคร เมื่อเจ้าองค์หล่อได้ราชสมบัติ พระองค์เห็นว่าเจ้าองค์หล่อเด็กเกินไปจึงรวบรวมสมัครพรรคพวกมายึดเวียงจันทน์ได้สำเร็จใน พ.ศ. 2242 จับเจ้าองค์หล่อประหารชีวิต แล้วขึ้นครองราชย์สมบัติใน พ.ศ. 2242 ถึง 2245 แต่ครองราชย์สมบัติไม่นาน เจ้าไชยองค์เว้ซึ่งเป็นพระโอรสของเจ้าชมพูที่ถูกพระเจ้าสุริยวงศาธรรมิกราชเนรเทศไปเมืองเว้ได้ยกทัพมาชิงราชสมบัติ และจับเจ้านันทราชประหารชีวิตเมื่อ พ.ศ. 2245 เจ้าไชยองค์เว้ได้ขึ้นครองราชย์ต่อมา ทรงพระนามว่าพระเจ้าไชยเชษฐาธิราชที่ 2